recursal/SuperWikiNEXT-32B huggingface dataset:
**প্যাট্রিসিয়া অ্যান লোকান্তোর-ফোর্ড** (জন্ম ২৭ সেপ্টেম্বর, ১৯৫৫), ডক্টর প্যাট্রিসিয়া ফোর্ড নামেও পরিচিত, একজন মার্কিন চিকিৎসক, ক্যান্সার বিশেষজ্ঞ, রক্তবিজ্ঞানী এবং ফিলাডেলফিয়ার পেনসিলভেনিয়া হাসপাতালের সেন্টার অফ ব্লাডলেস মেডিসিনের পরিচালক।  তাকে ব্যাপকভাবে রক্তবিহীন অস্ত্রোপচার এবং ওষুধের পথপ্রদর্শক হিসাবে বিবেচনা করা হয়। ১৯৯৫ সালে, তিনি প্রথম রক্তবিহীন স্টেম সেল ট্রান্সপ্ল্যান্ট করেছিলেন। 

ফোর্ড ৭০০ বারের বেশি পদ্ধতিটি সম্পাদন করেছেন এবং সারা বিশ্বের ডাক্তারদের এই কৌশলটি শেখান।

শিক্ষা ও প্রশিক্ষণ
------------------

ফোর্ড ১৯৮৩ সালে ব্যারি ইউনিভার্সিটি থেকে বিজ্ঞানে তার বিএ এবং ১৯৮৭ সালে মিয়ামি বিশ্ববিদ্যালয়ের মিলার স্কুল অফ মেডিসিন থেকে তার মেডিকেল ডিগ্রি লাভ করেন।

তথ্যসূত্র
---------

1. ↑  Williams, Sarah C.P. (Spring ২০১৩)। "Against the flow - What's behind the decline in blood transfusions?"।
2. ↑  "Center for Bloodless Medicine & Surgery at Pennsylvania Hospital"। Penn Medicine।
3. ↑  Gorman, Ali (মার্চ ২৪, ২০১১)। "What is bloodless surgery?"। *6 ABC Action News*। সংগ্রহের তারিখ সেপ্টেম্বর ১৪, ২০১৫।
4. ↑  "Dr. Patricia Ann Ford"। U.S. News & World Report। সংগ্রহের তারিখ সেপ্টেম্বর ১৪, ২০১৫।
**স্যালি সেমুর** (মৃত্যু ৩ এপ্রিল ১৮২৪), ছিলেন একজন আফ্রিকান-মার্কিন পেস্ট্রি পাচক ও রেস্তোরাঁ মালিক।  সেমুর দক্ষিণ ক্যারোলিনার চার্লসটনে একটি অভিজাত রন্ধনসম্পর্কীয় ব্যবসা গড়ে তোলেন এবং সেই সময়ে আফ্রিকান-মার্কিন ব্যবসার মালিকদের মধ্যে একজন ছিলেন। তিনি তার রেস্তোরাঁ এবং তার প্রশিক্ষিত পাচকের সংখ্যার মাধ্যমে চার্লসটনের খাবারের শৈলীকে প্রভাবিত করেছিলেন।

জীবন
----

সেমুর থমাস মার্টিনের ক্রীতদাসী ছিলেন, যিনি তার সন্তানদের পিতাও ছিলেন। ১৭৮০-এর দশকে সেমুর মার্টিনের বাড়ি এবং রান্নাঘর তদারকি করেতেন। তিনি চার্লসটনের মাত্র দুইজন ফরাসি প্রশিক্ষিত শেফের মধ্যে একজন যিনি ইংরেজ অ্যাডাম প্রাইর দ্বারা প্যাস্ট্রি পাচক হিসেবে প্রশিক্ষণ গ্রহণ করেন। 

১৭৯৫ সালে, থমাস মার্টিন তাকে দাসত্ব থেকে মুক্ত করেন এবং তিনি সেমুর বা সেমোর নামটি গ্রহণ করেন। তিনি চার্লসটনে তার নিজস্ব পেস্ট্রি রুটি তৈরির কারখান প্রতিষ্ঠা করেন এবং ১৮০২ সালে এটি কিনতে সক্ষম হন। শহরের মুক্ত মানুষদের মধ্যে তার বেশ কিছু ছাত্র ছিল। একজন প্রাক্তন ক্রীতদাস, নিজেই একজন ক্রীতদাসের মালিক হয়েছিলেন এবং তার কর্মীদের মধ্যে দাস শ্রম ব্যবহার করতেন: ১৮০৫5 থেকে ১৮২৪ সালের মধ্যে যে কোনো সময়ে তার রান্নাঘরে ছয় থেকে নয়জন ক্রীতদাস কাজ করত। এই ক্রীতদাসদের মধ্যে একজন ছিলেন ক্লো নামে একজন আফ্রিকান-মার্কিন নারী, যাকে ১৮০২ সালে ৪০০ ডলারে কেনা এবং ফেলিক্স নামে আরেকজন আফ্রিকান-মার্কিন পুরুষ যাকে ১৮১৪ সালে ৮০০ ডলারে কেনা হয়েছিল।

তথ্যসূত্র
---------

1. ↑  Myers, Amrita Chakrabarti (২০১১)। *Forging Freedom: Black Women and the Pursuit of Liberty in Antebellum Charleston* (ইংরেজি ভাষায়)। Univ of North Carolina Press। আইএসবিএন 978-0-8078-3505-0।
2. ↑  David S. Shields, *The Culinarians: Lives and Careers from the First Age of American Fine Dining*
3. 1 2  "Charleston's African American Culinary Dynasty · Nat Fuller's Feast: The Life and Legacy of an Enslaved Cook in Charleston · Lowcountry Digital History Initiative"। *ldhi.library.cofc.edu*। সংগ্রহের তারিখ ২০২২-০২-০১।
4. ↑  "Charleston's First Top Chefs | Charleston Magazine"। *CHARLESTON SC |* (ইংরেজি ভাষায়)। ২০১৩-১১-১২। সংগ্রহের তারিখ ২০২২-০২-০১।
5. ↑  David S. Shields, *The Culinarians: Lives and Careers from the First Age of American Fine Dining*
6. ↑  Kroger, Larry (১৯৮৫)। *Black Slaveowners: Free Black Slave Masters in South Carolina, 1790-1860*। McFarlan & Company, Inc।
**আব্দুল ওয়াহাব রহমান হিদাইব ইসা আলি আল মালুদ** (আরবি: عبد الوهاب المالود, ইংরেজি: Abdulwahab Al-Malood; ৭ জুন ১৯৯০; **আব্দুল ওয়াহাব আল মালুদ** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব হিদ্দ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত ডান পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন।

২০০৬–০৭ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুহাররাকের হয়ে ৮ মৌসুমে ৮৯ ম্যাচে ১টি গোল করার পর ২০১৪–১৫ মৌসুমে তিনি হিদ্দে যোগদান করেছেন।

ওয়াহাব ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৬২ ম্যাচে ৫টি গোল করেছেন।

প্রারম্ভিক জীবন
---------------

আব্দুল ওয়াহাব রহমান হিদাইব ইসা আলি আল মালুদ ১৯৯০ সালের ৭ই জুন তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১০ সালের ১৯শে সেপ্টেম্বর তারিখে, ২০ বছর, ৩ মাস ও ১২ দিন বয়সে, ডান পায়ে ফুটবল খেলায় পারদর্শী ওয়াহাব জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি জর্ডান ২–০ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে ওয়াহাব সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২০ ডিসেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| বাহরাইন | ২০১০ | ৩ | ০ |
| ২০১১ | ৪ | ০ |
| ২০১২ | ৫ | ০ |
| ২০১৩ | ১১ | ২ |
| ২০১৪ | ৭ | ০ |
| ২০১৫ | ১০ | ১ |
| ২০১৬ | ২ | ১ |
| ২০১৮ | ১ | ০ |
| ২০১৯ | ১০ | ০ |
| ২০২০ | ৩ | ০ |
| ২০২১ | ৬ | ০ |
| সর্বমোট | ৬২ | ৫ |

তথ্যসূত্র
---------

1. ↑  "FIFA Tournaments - ABDULWAHAB AL MALOOD"। *FIFA.com*। ২২ সেপ্টেম্বর ২০১৫। ২২ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০২১।
2. ↑  "Abdulwahab AL Malood Stats SOCCER Stats"। *FOX Sports*। ২৪ নভেম্বর ২০২১। সংগ্রহের তারিখ ২৪ নভেম্বর ২০২১।
3. ↑  Strack-Zimmermann, Benjamin (১৯ সেপ্টেম্বর ২০১০)। "Jordan vs. Bahrain (2:0)"। *National Football Teams*। সংগ্রহের তারিখ ২৪ নভেম্বর ২০২১।

বহিঃসংযোগ
---------

* সকারওয়েতে আব্দুল ওয়াহাব আল মালুদ (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে আব্দুল ওয়াহাব আল মালুদ (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে আব্দুল ওয়াহাব আল মালুদ (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে আব্দুল ওয়াহাব আল মালুদ (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে আব্দুল ওয়াহাব আল মালুদ (ইংরেজি) উইকিউপাত্তে এটি সম্পাদনা করুন
জর্জ বি. ম্যাকফারল্যান্ড
**জর্জ ব্র্যাডলি ম্যাকফারল্যান্ড** (১৮৬৬-১৯৪২), এছাড়াও থাই মহৎ উপাধি **ফ্রা আচ বিদ্যাগামা** (থাই: พระอาจวิทยาคม দ্বারাও পরিচিত, আরটিজিএস: Phra Atwitthayakhom) ছিলেন একজন সিয়াম-বংশোদ্ভূত মার্কিন চিকিৎসক, যিনি থাইল্যান্ডে আধুনিক চিকিৎসা শিক্ষা প্রতিষ্ঠায় গুরুত্বপূর্ণ ভূমিকা পালন করেছিলেন। প্রেসবিটারিয়ান ধর্মপ্রচারক স্যামুয়েল জি. ম্যাকফারল্যান্ডের পুত্র, তিনি সিয়ামে জন্মগ্রহণ করেন এবং বেড়ে ওঠেন (থাইল্যান্ড তখন পরিচিত ছিল)। তারপর মার্কিন যুক্তরাষ্ট্রে চিকিত্সাশাস্ত্র এবং দন্তচিকিৎসাবিদ্যা অধ্যয়ন করেন। তারপর সিরিরাজ হাসপাতালে (বর্তমান মাহিদোল বিশ্ববিদ্যালয়ের চিকিত্সাশাস্ত্র অনুষদ, সিরিরাজ হাসপাতাল) নতুন প্রতিষ্ঠিত রয়্যাল মেডিকেল কলেজের প্রধান হন। এখানে তিনি অবসর নেওয়ার আগে ৩৫ বছর শিক্ষকতা করেছেন। তিনি প্রথম থাই চিকিৎসা পাঠ্যপুস্তক লিখেছেন, একটি থাই-ইংরেজি অভিধান সংকলন করেছেন এবং থাই-ভাষার টাইপরাইটারের ব্যবহার জনপ্রিয় করেছেন।

তথ্যসূত্র
---------

1. ↑  สุธาสินา เชาวน์เลิศเสรี (নভেম্বর ২৯, ২০১৯)। "George McFarland ชายผู้เป็นอิฐก้อนแรกของศิริราช และทำให้เกิดคณะแพทย์ฯ ศิริราชพยาบาล : The McFarlands in Thailand"। *The Cloud* (থাই ভাষায়)। সংগ্রহের তারিখ জুন ৩, ২০২১।
2. ↑  "หมอแมคฟาร์แลนด์ "อิฐก้อนแรกของศิริราช""। *Silpa Wattanatham* (থাই ভাষায়)। আগস্ট ২, ২০২০। সংগ্রহের তারিখ জুন ৩, ২০২১।

আরও পড়া
--------

* McFarland, Bertha Blount; McCracken, George Englert (১৯৫৮)। *McFarland of Siam: The Life of George Bradley McFarland, M.D. D.D.S, Afterwards Phra Ach Vidyagama*। Vantage Press।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ইসরায়েল
* মার্কিন যুক্তরাষ্ট্র
* চেক প্রজাতন্ত্র
* নেদারল্যান্ডস
* সুইডেন

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**আবদুল হাকিম খান বাহাদুর** বাংলাদেশী শিক্ষাবিদ, পণ্ডিত ও লেখক। তিনি বাংলাদেশ সরকার এর বেসামরিক পদক একুশে পদক পুরস্কার পান।

শৈশবকাল
-------

আবদুল হাকিম খান বাহাদুর এর পিতার নাম মৌলবি ওয়াসিমউদ্দীন আহমদ এবং মাতার নাম নাসিমুন্নেসা। ১৯০৫ সালের ২ ডিসেম্বর মানিকগঞ্জ জেলার হরিরামপুর উপজেলার হাজীনগর গ্রামে জন্মগ্রহণ করেন।

শিক্ষা জীবন
-----------

১৯২২ সালের ম্যাট্রিকুলেশন পরীক্ষায় দ্বিতীয় এবং ১৯২৪ সালের আই.এস.সি পরীক্ষায় প্রথম স্থান অধিকার করেন।যথাক্রমে ১৯২৭ ও ১৯২৮ সালে ঢাকা বিশ্ববিদ্যালয় থেকে গণিত শাস্ত্রে বি.এ (অনার্স) ও এম.এ পাস করেন। অনার্স পরীক্ষায় কৃতিত্বপূর্ণ ফলাফলের জন্য ঢাকা বিশ্ববিদ্যালয় তাঁকে কালীনারায়ণ স্কলারশিপ প্রদান করে। তিনি কেমব্রিজ বিশ্ববিদ্যালয় হতে ১৯৩০ সালে গণিত শাস্ত্রে ‘ট্রাইপস’সহ অনার্স এবং ১৯৩১ সালে একই বিশ্ববিদ্যালয় থেকে একই বিষয়ে এম.এ ডিগ্রি লাভ করেন।

কর্মজীবন
--------

১৯৩১ সালে আবদুল হাকিম টাঙ্গাইল জেলার করটিয়া সাদত কলেজ এবং কৃষ্ণনগর সরকারি কলেজে শিক্ষকতা করেন। ১৯৩২ সালে তিনি বাংলা সরকারের শিক্ষাবিভাগে মহকুমা স্কুল পরিদর্শক রূপে সরকারি চাকরিতে যোগদান করেন। ১৯৩৮ সালে ‘বেঙ্গল রুর‌্যাল প্রাইমারি এডুকেশন অ্যাক্ট, ১৯৩০’ বাস্তবায়নের জন্য স্পেশাল অফিসার হিসেবে নিয়োগ লাভ করেন। ১৯৪৩ সাল পর্যন্ত নিয়োজিত ছিলেন।ওই সময় তিনি বাংলার শিক্ষক নামক একটি শিক্ষা-বিষয়ক পত্রিকা সম্পাদনা করেন। শিক্ষাক্ষেত্রে তাঁর অবদানের জন্য ১৯৩৯ সালে সরকার তাঁকে ‘খান সাহেব’ উপাধি প্রদান করে।

১৯৪৩ থেকে ১৯৪৭ সাল পর্যন্ত খান সাহেব আবদুল হাকিম ঢাকা ও প্রেসিডেন্সি বিভাগ দুটির বিভাগীয় স্কুল পরিদর্শকের দায়িত্ব পালন করেন। ১৯৪৪ সালে সরকার তাঁকে ‘খান বাহাদুর’ উপাধি দেয়।

১৯৪৭ থেকে ১৯৫৬ সাল পর্যন্ত আবদুল হাকিম পূর্ব পাকিস্তান সরকারের শিক্ষা বিভাগের সহকারী জনশিক্ষা পরিচালক পদে নিয়োজিত ছিলেন। ১৯৫৬ থেকে ১৯৫৯ সাল পর্যন্ত তিনি জনশিক্ষা পরিচালক হিসেবে কর্মরত ছিলেন। ১৯৫৬ সালে তিনি পূর্ব পাকিস্তান শিক্ষাসংস্কার কমিশনের সদস্য সচিব হিসেবে দায়িত্ব পালন করেন।

আবদুল হাকিম বাংলার  জনশিক্ষা সম্পর্কিত একাধিক গ্রন্থ রচনা করেন। ‘ঢাকা-নিউইয়র্ক ফ্রাঙ্কলিন বুকস প্রোগ্রামের’ আওতায় ১৯৭২ থেকে ১৯৭৭ সালের মধ্যে প্রকাশিত বাংলা বিশ্বকোষের ৪টি সংস্করণের প্রধান সম্পাদক ছিলেন (১৯৬১-১৯৭৬)।

পুরস্কার
--------

* একুশে পদক (১৯৮২)

অনান্য
------

আবদুল হাকিম ঢাকা বিশ্ববিদ্যালয় সিনেট ও সিন্ডিকেটের একজন সক্রিয় সদস্য ছিলেন। তিনি  বাংলা একাডেমীর আজীবন সদস্য, বাংলাদেশ এশিয়াটিক সোসাইটি একজন সহকারী এবং ১৯৮২ সালে এর সভাপতি ছিলেন।

মৃত্যু
------

আবদুল হাকিম ১৪ই জুন ১৯৮৫ সালে মৃত্যু বরণ করেন।

তথ্যসূত্র
---------

1. ↑  "হাকিম, খানবাহাদুর আবদুল"। সংগ্রহের তারিখ ১২ ডিসেম্বর ২০১৯।
2. ↑  "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ১৬। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।

বহিঃসংযোগ
---------

| * দে
* স
একুশে পদক বিজয়ী ১৯৮২ |
| --- |
| ভাষা ও সাহিত্য | 
* সৈয়দ আলী আহসান
* আবুল হাসান
* তালিম হোসেন

 |  |
| শিক্ষা | 
* আবদুল হাকিম খান বাহাদুর

 |
| শিল্পকলা | 
* এস এম সুলতান (চিত্রকলা)
* ওস্তাদ ফুল মোহাম্মদ (সঙ্গীত)
* গাজী আলিমুদ্দিন মান্নান (নৃত্যকলা)

 |
| সাংবাদিকতা | 
* সানাউল্লাহ নূরী

 |
| 
একুশে পদক বিজয়ী
১৯৭৭
১৯৭৮
১৯৭৯
১৯৮০
১৯৮১
**১৯৮২** 
১৯৮৩
১৯৮৪
১৯৮৫
১৯৮৬
১৯৮৭
 |
**পদাতিক ও যুদ্ধ কৌশল বিদ্যাপীঠ** একটি বাংলাদেশ সেনা পদাতিক এবং বিশেষ বাহিনী প্রশিক্ষণ ইনস্টিটিউট। ইনস্টিটিউটটি ১৯৭৩ সালে প্রতিষ্ঠিত হয়েছিল এবং এটি জালালাবাদ সেনানিবাসে অবস্থিত। মেজর জেনারেল শেখ মোহাম্মদ সারওয়ার হোসেন বিদ্যালয়ের বর্তমান কমান্ড্যান্ট।

ইতিহাস
------

ইনস্টিটিউটটি ১৯৭৩ সালের ১৯ মার্চ কুমিল্লা সেনানিবাসে গঠিত হয়েছিল। একে প্রাথমিকভাবে স্কুল অফ ইনফ্যান্ট্রি বলা হত। ১৯৭৪ সালে একটি কৌশলগত উইং যুক্ত করা হয় এবং এটি যশোর সেনানিবাসে স্থানান্তরিত হয় এবং নামকরণ করা হয় পদাতিক ও যুদ্ধ কৌশল বিদ্যাপীঠ। একই বছর এটির নামকরণ হয় COMBAS এবং বর্ম, আর্টিলারি, ইঞ্জিনিয়ার এবং পদাতিকদের জন্য পৃথক বিদ্যালয়ে বিভক্ত করা হয়েছে। ১৯৭৭ সালের আগস্টে ইনস্টিটিউটটির নতুন নামকরণ করা হয় পদাতিক ও যুদ্ধ কৌশল বিদ্যাপীঠ।, কারণ এটি আবার পদাতিক প্রশিক্ষণের দিকে মনোনিবেশ করে এবং সেনাবাহিনীর অন্যান্য শাখা তাদের নিজস্ব প্রশিক্ষণ ইনস্টিটিউট গড়ে তোলে। ইনস্টিটিউটটি ১৯৭৯ সালে সিলেট বিভাগের জালালাবাদ ক্যান্টনমেন্টে স্থানান্তরিত হয়। ১৯৮২ সালে স্পেশাল ওয়ারফেয়ার স্কুলের সাথে বিশেষ যুদ্ধের শাখা হিসাবে প্রতিষ্ঠানের সাথে একীভূত করা হয়েছিল।

বাংলাদেশ সেনাবাহিনী বায়ুবাহিত বিদ্যালয়
----------------------------------------

বাংলাদেশ আর্মি এয়ারবর্ন স্কুল, যা প্যারা প্রশিক্ষণ স্কুল নামে বহুল পরিচিত, বাংলাদেশ সশস্ত্র বাহিনীর জন্য বেসিক প্যারাট্রোপার (সামরিক প্যারাসুটিস্ট) প্রশিক্ষণ গ্রহণ করে। এটি স্কুল অফ ইনফ্যান্ট্রি এবং ট্যাকটিক্সের স্পেশাল ওয়ারফেয়ার উইং দ্বারা পরিচালিত হয়। এয়ারবর্ন স্কুল বেসিক প্যারা কোর্স এবং অ্যাডভান্স প্যারা কোর্স, ফ্রি ফল কোর্স, রিগার কোর্স, পাথফাইন্ডার কোর্স, জাম্প মাস্টার কোর্স পরিচালনা করে; যা বাংলাদেশ সশস্ত্র বাহিনীর সমস্ত শাখা থেকে সৈন্যদের জন্য উন্মুক্ত। 

ক্যাপ সাউথ, বাংলাদেশ, ১২ নভেম্বর, ২০১৩-এ অনুশীলনের সময় বাংলাদেশী প্যারেট্রোপাররা মার্কিন বিমান বাহিনীর সি -130 হারকিউলিস থেকে নেমে আসে।

আরো দেখুন
---------

* স্পেশাল ওয়ারফেয়ার উইং

1. 1 2  "Maj Gen Kabir new Bangladesh envoy to Indonesia"। *The Daily Star* (ইংরেজি ভাষায়)। ২৪ অক্টোবর ২০১৬। সংগ্রহের তারিখ ৩ এপ্রিল ২০১৭।
2. ↑  "Waiting for answers | Dhaka Tribune"। *archive.dhakatribune.com* (ইংরেজি ভাষায়)। ২০১৭-০৪-০৩ তারিখে মূল থেকে আর্কাইভ করা। সংগ্রহের তারিখ ২০১৭-০৪-০৩।
3. ↑  "Army Training Institute - Bangladesh Army"। *army.mil.bd* (ইংরেজি ভাষায়)। ৪ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৭।
4. ↑  "Ferdous first female paratrooper"। *bdnews24.com*। ৩ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ৩ এপ্রিল ২০১৭।
5. ↑  "Waiting for answers"। *archive.dhakatribune.com* (ইংরেজি ভাষায়)। সংগ্রহের তারিখ ২০১৭-০৪-০৩। [*স্থায়ীভাবে অকার্যকর সংযোগ*]
6. ↑  "Brig Gen Zahur given Responsibility of CEO (Current Charge), DSE" (পিডিএফ)। Dhaka Stock Exchange। ১৬ মে ২০১২ তারিখে মূল (পিডিএফ) থেকে আর্কাইভ করা।
আব্দুল হালিম বুখারী নিবন্ধের সাথে বিভ্রান্ত হবেন না।
 **আবদুল হালিম চৌধুরী** (১৯২৮-১৯৮৭) বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য ও গণপ্রজাতন্ত্রী বাংলাদেশ সরকারের মন্ত্রী ছিলেন। তিনি পাকিস্তান সেনাবাহিনীর অবসরপ্রাপ্ত ক্যাপ্টেন এবং বাংলাদেশের মুক্তিযুদ্ধে যুদ্ধ করেছেন।

জন্ম ও প্রাথমিক জীবন
--------------------

আবদুল হালিম চৌধুরী ১ ফেব্রুয়ারি ১৯২৮ সালে ব্রিটিশ ভারতের পূর্ব বাংলার মানিকগঞ্জের শিবালয়ে জন্মগ্রহণ করেন। তিনি ফরিদপুর জেলা স্কুল থেকে স্নাতক ডিগ্রি অর্জন করেছেন। রাজশাহী বিশ্ববিদ্যালয় থেকে অর্থনীতিতে বিএ শেষ করেন। তিনি ঢাকা বিশ্ববিদ্যালয়ে স্নাতকোত্তর শুরু করেন।

কর্মজীবন
--------

১৯৫০ সালে ছাত্র থাকাকালীন আবদুল হালিম চৌধুরী পাকিস্তান সেনাবাহিনীতে যোগ দেন। সেনাবাহিনীতে তিনি প্রথম পাঞ্জাব রেজিমেন্টে অ্যাডজুটান্ট এবং কোয়ার্টার মাস্টার হিসাবে দায়িত্ব পালন করেন। তিনি ১৪ তম বিভাগের জিওসির সহায়ক শিবিরের দায়িত্ব পালন করেন। তিনি পূর্ব পাকিস্তানের বিশ্ববিদ্যালয় অফিসার্স ট্রেনিং কর্পস ব্যাটালিয়নের কমান্ডিং অফিসার ছিলেন। ১৯৬২ সালে তিনি স্বাস্থ্যগত কারণে সেনাবাহিনী থেকে অবসর গ্রহণ করেন। তিনি পূর্ব পাকিস্তান শিল্প উন্নয়ন কর্পোরেশনে যোগদান করেন। কুষ্টিয়ায় একটি সুগার মিল স্থাপনের অভিযোগে তাকে অভিযুক্ত করা হয়েছিল। ১৯৬৬ সালে তিনি ন্যাশনাল আওয়ামী পার্টিতে যোগ দেন। ১৯৭০ সালে পাকিস্তানের সাধারণ নির্বাচনে তিনি মোজাফফর আহমেদের নেতৃত্বে ন্যাশনাল আওয়ামী পার্টির মনোনীত প্রার্থী হয়ে প্রতিদ্ধন্দিতা করেন। 

১৯৭১ সালে বাংলাদেশের স্বাধীনতা যুদ্ধের সময় তিনি মানিকগঞ্জের বিপ্লবী কমিটি গঠনে সহায়তা করেন। তাকে ঢাকা সদর ও গাজীপুরে সামরিক অভিযানের দায়িত্বে নিযুক্ত করা হয়। বাংলাদেশের স্বাধীনতার পরে ১৯৭৩ সালের বাংলাদেশ সাধারণ নির্বাচনে তিনি আবারও ন্যাপ (এম) প্রার্থী হিসাবে প্রতিদ্ধন্দিতা করেন।।  এর পর তিনি ইউনাইটেড পিপলস পার্টির সভাপতি হন। ১৯৭৯ সালে তিনি বাংলাদেশ জাতীয়তাবাদী দল থেকে সংসদ সদস্য নির্বাচিত হন। তিনি রাষ্ট্রপতি জিয়াউর রহমানের মন্ত্রিসভায় স্থানীয় সরকার, পল্লী উন্নয়ন ও সমবায় মন্ত্রীর দায়িত্ব পালন করেন। পরে তিনি রাষ্ট্রপতি আবদুস সাত্তারের খাদ্য ও ত্রাণ মন্ত্রীর মন্ত্রিসভায় ছিলেন। তিনি বিএনপির জাতীয় নির্বাহী কমিটির সদস্য ছিলেন। হুসেইন মুহাম্মদ এরশাদ ক্ষমতায় আসার পর তিনি জাতীয় পার্টিতে যোগ দেন। তখন তিনি কৃষি ও খাদ্যমন্ত্রী ছিলেন।

মৃত্যু
------

আবদুল হালিম চৌধুরী ৭ অক্টোবর ১৯৮৭ সালে তিনি মারা যান।

তথ্যসূত্র
---------

1. ↑  "Manikganj, Bogra freed this day"। *The Daily Star*। ১৩ ডিসেম্বর ২০১৬। সংগ্রহের তারিখ ৩১ ডিসেম্বর ২০১৬।
2. 1 2 3  Hossain, Abu Md. Delwar (২০১২)। "Chowdhury, Abdul Halim"। *Banglapedia: National Encyclopedia of Bangladesh* (Second সংস্করণ)। Asiatic Society of Bangladesh। ২০ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ১৫ জানুয়ারি ২০২০।
3. 1 2  Chakravarty, S. R. (১৯৮৮)। *Bangladesh, the Nineteen Seventy-nine Elections*। South Asian Publishers। পৃষ্ঠা 122। আইএসবিএন 81-7003-088-9।
**আবদুল লতিফ ইউসুফজাই** পাকিস্তানি সুপ্রিম কোর্ট এর একজন সিনিয়র আইনজীবী, খাইবার পাখতুনখাওয়া অ্যাডভোকেট জেনারেল পদমর্যাদা ও প্রাদেশিক মন্ত্রী স্থিতি সহ মনোনীত হিসেবে কাজ করে  এবং সেইসাথে চেয়ারম্যান খাইবার পাখতুনখাওয়া বার কাউন্সিলের সদস্য। এর আগে তিনি ২০০৮ সাল থেকে ২০১০ অবধি পাকিস্তানের বেসরকারীকরণ কমিশনের সদস্য  এবং পাকিস্তানের ফেডারেল বোর্ড অব রাজস্বের বিকল্প বিরোধ নিষ্পত্তি কমিটির সদস্য হিসাবে দায়িত্ব পালন করেছিলেন। তিনি ১৯৯৯ থেকে ২০০১ সাল পর্যন্ত জাতীয় জবাবদিহিতা ব্যুরোর প্রসিকিউটর জেনারেল হিসাবেও দায়িত্ব পালন করেছিলেন। ১৯৯২ থেকে ১৯৯৫ সালের মধ্যে তিনি পাকিস্তানের ডেপুটি অ্যাটর্নি জেনারেল ছিলেন ।

কর্মজীবন
--------

তিনি ১৯৭৪ সালে তার আইনজীবী পেশা শুরু করেছিলেন এবং ১৯৮৬ থেকে ১৯৯১ এর মধ্যে মাদকবিরোধী মামলার বিশেষ প্রসিকিউটর এবং শুল্ক ও আয়কর বিভাগের আইনি উপদেষ্টা হিসাবে দায়িত্ব পালন করেছিলেন। তিনি সুপ্রিম কোর্ট আইনজীবী সমিতির সেক্রেটারি হিসাবে দায়িত্ব পালন করেছিলেন এবং সুপ্রিম কোর্ট আইনজীবী সমিতির সদস্য নির্বাহী হিসাবে চারবার নির্বাচিত হয়েছিলেন। তিনি ২০০৩ থেকে ২০০৫ সাল পর্যন্ত পাকিস্তানের সহ-সভাপতি সুপ্রিম কোর্ট আইনজীবী সমিতি হিসাবেও দায়িত্ব পালন করেছেন। ইউসুফজাই পাকিস্তান তেহরিক-ই-ইনসাফের পাকিস্তানের সিনেটের প্রার্থী।

তথ্যসূত্র
---------

1. ↑  "PTI-led govt appoints apolitical lawyer as KP advocate general"। *The News International, Pakistan*। ৫ সেপ্টেম্বর ২০১৩। ১৪ ফেব্রুয়ারি ২০১৫ তারিখে মূল থেকে আর্কাইভ করা।
2. ↑  "Legal matters: Abdul Latif Yousafzai appointed K-P's Advocate General"। *The Express Tribune*। ৪ সেপ্টেম্বর ২০১৩।
3. ↑  "Reconstituted PC Board meets today"। *dawn.com*।
4. ↑  Waseem Ahmad Shah। "37 vying for 12 Senate seats from Khyber Pakhtunkhwa"। *dawn.com*।
5. ↑  "PTI announced 10 names for Senate polls"। *The Nation*।
**রেবেকা গুয়ার্না** (শীর্ষ ১২০০ সাল) ছিলেন একজন ইতালীয় চিকিৎসক এবং সার্জন এবং লেখক। তিনি মধ্যযুগে পরিচিত কয়েকজন মহিলা চিকিৎসকের মধ্যে অন্যতম। তিনি স্যালার্নো বিশ্ববিদ্যালয়ে পড়াশোনা করেছিলেন এবং "লেডিস অব স্যালার্নো" হিসাবে পরিচিত মহিলাদের মধ্যে একজন ছিলেন। 

রেবেকা গুয়ার্না পুরোহিত, চিকিৎসক এবং ইতিহাসবিদ রোমাল্ড গুয়ার্নারের মত স্যালার্নিতান পরিবারের সদস্য ছিলেন। তিনি স্যালার্নো বিশ্ববিদ্যালয়ের ছাত্র ছিলেন এবং তাঁর সময়কালে ছাত্রীরা সংখ্যালঘু ছিল।

তিনি *দে ইউরিনিস* (মূত্রের উপর), *ডি ফেব্রিয়াস* (জ্বরের উপর) এবং *ডি এমব্রায়নে* (ভ্রূণের উপর) গ্রন্থগুলোর লেখক ছিলেন: তাঁর লেখা *দে ইউরিনিসে* তিনি মূত্রের নমুনা দ্বারা অসুস্থতা নির্ণয়ের পদ্ধতির বর্ণনা করেছিলেন।

তথ্যসূত্র
---------

1. ↑  Walsh, James J. (২০০৮)। *Old-time makers of medicine : the story of the students & teachers of the medieval medicine*। Lethe Press। আইএসবিএন 9781590210956। ওসিএলসি 671253405।
2. ↑  L. Whaley: *Women and the Practice of Medical Care in Early Modern Europe, 1400-1800*

আরও পড়া
--------

* ওয়ালশ জেজে। *ওষুধের ওষুধ নির্মাতাদের* 'মধ্যযুগীয় মহিলা চিকিত্সকরা' *: মধ্যযুগের সময় মেডিসিন সম্পর্কিত শিক্ষার্থী ও বিজ্ঞানের শিক্ষকদের গল্প*, সিএইচ। 8, (ফোর্ডহ্যাম ইউনিভার্সিটি প্রেস; 1911)
**টমাস ল্যাথ্রপ স্টেডম্যান**, এমডি (১৮৫৩-১৯৩৮) ছিলেন একজন প্রারম্ভিক মার্কিন মেডিকেল ডাক্তার এবং ১৮৯০ সালে শুরু হওয়া মেডিকেল রেকর্ডের সম্পাদক।

জীবনী
-----

তিনি ১১ অক্টোবর, ১৮৫৩ সালে সিনসিনাটি, ওহাইওতে জন্মগ্রহণ করেন। তিনি ট্রিনিটি কলেজ থেকে স্নাতক এবং স্নাতকোত্তর ডিগ্রি অর্জন করেন এবং ১৮৭৭ সালে কলাম্বিয়া বিশ্ববিদ্যালয় কলেজ অব ফিজিশিয়ান্স অ্যান্ড সার্জন্সে চিকিত্সাশাস্ত্র অধ্যয়ন করেন। তিনি আমেরিকান মেডিকেল অ্যাসোসিয়েশনের একজন ফেলো ছিলেন। 

তিনি ১৮৯০ সালে শুরু হওয়া মেডিকেল রেকর্ডের সম্পাদক হন। ১৯০৩ সালে তিনি ডাংলিসনের নিউ ডিকশনারি অফ মেডিক্যাল সায়েন্স অ্যান্ড লিটারেচারের সম্পাদক হন। এটি ১৯১১ সংস্করণে স্টেডম্যানের মেডিকেল অভিধান হয়ে ওঠে।

তিনি ১৬ মে, ১৯৩৮ সালে নিউ ইয়র্ক সিটিতে মারা যান।

তথ্যসূত্র
---------

1. 1 2  "Stedman, Thomas Lathrop"। আগস্ট ১৯৩৮: 515। পিএমসি 1911292 অবাধে প্রবেশযোগ্য। "Stedman, Thomas Lathrop". *Bulletin of the New York Academy of Medicine*. **14** (8): 515. August 1938. PMC 1911292.

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* নরওয়ে
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র
* লাতভিয়া
* জাপান
* চেক প্রজাতন্ত্র
* গ্রিস
* কোরিয়া
* নেদারল্যান্ডস
* পোল্যান্ড

 |
| বৈজ্ঞানিক ডাটাবেজ | 
* সিআইএনআইআই (জাপান)

 |
| অন্যান্য | 
* সুডক (ফ্রান্স)
	+ ১
* ট্রোভ (অস্ট্রেলিয়া)
	+ ১

 |
**১৯৯৮ সালের গুজরাট ঘূর্ণিঝড়** (যৌথ টাইফুন সতর্কীকরণ কেন্দ্র উপাধি: ০৩A ; ভারতের আবহাওয়া বিভাগ উপাধি: ARB ০২ ) একটি বিপর্যয়কর গ্রীষ্মমণ্ডলীয় ঘূর্ণিঝড় ছিল যা ভারতে, বিশেষ করে গুজরাট রাজ্যে কমপক্ষে ১০,০০০ লোক মারা যায়।

আবহাওয়ার ইতিহাস
----------------

সাফির-সিম্পসন স্কেল অনুযায়ী, মানচিত্রে ঝড়টির পথ ও তীব্রতা দেখানো হয়েছে।  
মানচিত্রের ব্যাখ্যা
**সাফির-সিম্পসন স্কেল**

     গ্রীষ্মমন্ডলীয় নিম্নচাপ (≤৩৮ মা/ঘ, ≤৬২ কিমি/ঘ)  

     গ্রীষ্মমন্ডলীয় ঝড় (৩৯–৭৩ মা/ঘ, ৬৩–১১৮ কিমি/ঘ)  

     শ্রেণি ১ (৭৪–৯৫ মা/ঘ, ১১৯–১৫৩ কিমি/ঘ)  

     শ্রেণি ২ (৯৬–১১০ মা/ঘ, ১৫৪–১৭৭ কিমি/ঘ)  

     শ্রেণি ৩ (১১১–১২৯ মা/ঘ, ১৭৮–২০৮ কিমি/ঘ)  

     শ্রেণি ৪ (১৩০–১৫৬ মা/ঘ, ২০৯–২৫১ কিমি/ঘ)  

     শ্রেণি ৫ (≥১৫৭ মা/ঘ, ≥২৫২ কিমি/ঘ)  

     অজানা

**ঝড়ের ধরন**
বৃত্ত ক্রান্তীয় ঘূর্ণিঝড়
বর্গ উপ-গ্রীষ্মমন্ডলীয় ঘূর্ণিঝড়
ত্রিভুজ অক্রান্তীয় ঘূর্ণিঝড়, ছোট নিম্নচাপ, গ্রীষ্মমন্ডলীয় গোলযোগ বা মৌসুমী নিম্নচাপ

জুন মাসের ১ তারিখ  ল্যাকাডিভ দ্বীপপুঞ্জের উপর একটি নিম্নচাপ অঞ্চল তৈরি হয়। দুই দিন পরে, JTWC সিস্টেমের জন্য একটি TCFA জারি করে। কারণ আরও সুসংগঠিত হয়েছে। ৪ জুনের প্রথম দিকে , JTWC গ্রীষ্মমণ্ডলীয় ঘূর্ণিঝড় 03A এর উপর তার প্রথম পরামর্শ জারি করে। প্রায় একই সময়ে, আইএমডি ডিপ্রেশন এআরবি 02 হিসাবে সিস্টেমটিকে পর্যবেক্ষণ করা শুরু করে পরে, নিম্নচাপটি গভীর নিম্নচাপে উন্নীত হয় এবং পরের দিন এটি ঘূর্ণিঝড়ে পরিণত হয়ে আরও শক্তিশালী হয়। ছোট ঝড়টি ধীরে ধীরে পশ্চিম দিকে সরে যায় এবং বাতাসের বেগ বাড়তে শুরু করার সাথে সাথে দুর্বল হয়ে পড়ে। সেদিনের পর ঝড়টি গ্রীষ্মমণ্ডলীয় ঝড়ের তীব্রতার নিচে দুর্বল হয়ে পড়ে এবং প্রাথমিক চূড়ান্ত পরামর্শ জারি করা হয়। যাইহোক, সিস্টেমটি পুনর্গঠন করা হয় এবং পরের দিন পরামর্শগুলি আবার শুরু হয়। ঘূর্ণিঝড়টি উত্তর-পশ্চিম দিকে অগ্রসর হওয়ার সাথে সাথে ধীরে ধীরে তীব্র হতে থাকে।

প্রভাব ও ক্ষয়ক্ষতি
-------------------

ঘূর্ণিঝড়ের মাইক্রোওয়েভ ছবি
এ ঘূর্ণিঝড়ের প্রভাবে উপকূলীয় এলাকায় প্রায় ১৬ ফুট জলোচ্ছ্বাস হয়েছিল। ফলে উপকূলের ঘরবাড়ি ও লবণের খনি ধ্বংস হয়ে যায়। ঘূর্ণিঝড়ের প্রভাবে অন্তত ১০ হাজারের অধিক মানুষের প্রাণহানী হয়।

তথ্যসূত্র
---------

1. ↑  Staff Writer (ডিসেম্বর ২৯, ১৯৯৮)। "1998 Natural Catastrophes: Top 10"। Munich Re। ফেব্রুয়ারি ১০, ২০০৮ তারিখে মূল থেকে আর্কাইভ করা। সংগ্রহের তারিখ ডিসেম্বর ৮, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Rawat, Mukesh (২০১৯-০৬-১৩)। "Cyclone Vayu spares Gujarat: 21 yrs ago, a cyclone rained death, killed thousands in state"। *India Today*। সংগ্রহের তারিখ ২০১৯-০৬-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**আবদুল্লাহ আল ফুত্তাইম** (আরবি: عبدالله الفطيم) একজন আমিরাতি ধনকুবের ব্যবসায়ী, আল-ফুত্তাইম গ্রুপের মালিক,  এবং সহকর্মী ধনকুবের মাজিদ আল ফুত্তাইমের চাচাতো ভাই।

তিনি স্বয়ংচালিত ক্ষেত্রের পাশাপাশি খুচরা এবং রিয়েল এস্টেটের মাধ্যমে তার সম্পদ অর্জন করেছেন। 

২০২১ সালের অক্টোবর পর্যন্ত, তার মোট মূল্য $২.২ বিলিয়ন অনুমান করা হয়েছিল।

ব্যক্তিগত জীবন
--------------

তিনি বিবাহিত এবং দুবাইতে থাকেন।  তার ছেলে, ওমর আল ফুত্তাইম, আল-ফুত্তাইম প্রাইভেট কোম্পানি এলএলসি-এর সিইও। 

তিনি মেগা ইয়াট *রেডিয়েন্টের* মালিক। জাহাজটি, মূলত বরিস বেরেজভস্কি দ্বারা চালু করা হয়েছে, ৩৬০ ফুট, এবং ২০১৩ সালের হিসাবে, ওয়েলথ-এক্সের একটি সমীক্ষা অনুসারে, এটি সর্বকালের সপ্তম সবচেয়ে ব্যয়বহুল বিলাসবহুল সম্পদ অধিগ্রহণ হিসাবে স্থান পেয়েছে।

তথ্যসূত্র
---------

1. 1 2 3 4  "Forbes profile: Abdulla Al Futtaim"। *Forbes.com*। সংগ্রহের তারিখ ২৬ অক্টোবর ২০২১।
2. ↑  "Abdullah Al Futtaim ", *Arabian Business*, 2010. Accessed 13 October 2015.
3. ↑  "The 8 Most Expensive Yacht Purchases Of All Time", Madeline Stone, December 16, 2013; *Business Insider*
**আব্দুল জহির** (৩ মে ১৯১০ — ২১ অক্টোবর ১৯৮২) ৭০ এর দশকে আফগানিস্তানের প্রধানমন্ত্রী ছিলেন। তিনি আফগানিস্তানের লেহমান প্রদেশে পশতুন সম্প্রদায়ে জন্মগ্রহণ করেন। আব্দুল জহির কাবুলে মাধ্যমিক বিদ্যালয় ও যুক্তরাষ্ট্রের বিশ্ববিদ্যালয়ে পড়াশোনা করেন। তিনি কলাম্বিয়া বিশ্ববিদ্যালয় থেকে ডক্টর অব মেডিসিন এবং জনস্ হপকিনস বিশ্ববিদ্যালয় থেকে জনস্বাস্থ্যের ওপর মাস্টার্স ডিগ্রি অর্জন করেন। জহির একজন ডাক্তার হিসেবে আফগানিস্তানে ফিরে আসেন, কিন্তু এখানে তিনি রাজনীতিতে জড়িয়ে পড়েন। তার রাজনৈতিক জিবনে তিনি আফগানিস্তানের স্বাস্থ্যমন্ত্রী, আইনসভার প্রেসিডেন্ট এবং ইতালি ও পাকিস্তানে আফগানিস্তানের রাষ্ট্রদূত হিসেবে দায়িত্ব পালন করেন। এছাড়া তিনি সবচেয়ে গুরুত্বপূর্ণ ১৯৭১ সাল থেকে ১৯৭২ সাল পর্যন্ত আফগানিস্তানের প্রধানমন্ত্রীর দায়িত্ব পালন করেন। তিনি প্রধানমন্ত্রীর পদ থেকে পদত্যাগ করার কয়েক মাস পর আফগানিস্তানের রাজা মোহাম্মদ জহির শাহ্'কে ক্ষমতাচ্যূত করা হয়। ফলে আব্দুল জহিরকে রাজনীতি থেকে অবসর গ্রহণ করতে হয়।

জহিরের সহধর্মিণী ক্যূরাইশা এবং তাদের চার সন্তান ছিল। তার ছেলে আহমেদ জহির বিখ্যাত সঙ্গীত শিল্পী ছিলেন, যিনি ১৯৭৯ গাড়ি দূর্ঘটনায় মারা যান। তার কন্যা জহিরা জহির যুক্তরাষ্ট্রের ওয়াশিংটনে হেয়ারড্রসার হিসেবে কর্মরত আছেন। তার জ্যেষ্ঠ্য সন্তান আসিফ জহিরও (১৯৩২-২০০০) রাজনীতিতে সক্রিয় ছিলেন। তিনি আফগানিস্তানের পল্লী উন্নয়ন ও পূনর্বাসন মন্ত্রী ও কুয়েত ও ইতালিতে আফগানিস্তানের রাষ্ট্রদূতের দায়িত্ব পালন করেন। মন্ত্রী হিসেবে পদত্যাগ করার পর তিনি পাকিস্তানের পেশোয়ারে বসবাস শুরু করেন, যেখানে তিনি আফগান ন্যাশনাল মুভমেন্ট (এএনএম) নামের রাজনৈতিক জোট গঠনের মাধ্যমে আফগানিস্তানে শান্তির পক্ষে প্রচারণা চালান। আব্দুল জহিরের সর্বকনিষ্ঠ সন্তান, বিলকিস জহির বর্তমানে জার্মানিতে বসবাস করছেন এবং সেখানে তিনি একটি বিউটি পার্লার পরিচালনা করছেন।

তথ্যসূত্র
---------

1. ↑  
Amy Waldman (২০ মার্চ ২০০৩)। "Kabul Journal; The Afghan Elvis 'Lives' 24 Years After His Death"। *The New York Times*। সংগ্রহের তারিখ ২০০৮-০২-০৩।
2. ↑  
John R. Thomson (২০ সেপ্টেম্বর ২০০৫)। "Above & Beyond: Profiles of Afghan commitment"। National Review। সংগ্রহের তারিখ ২০০৮-০২-০৩।
3. ↑  
"The Life of the President's Barber"। CNN। ২ ডিসেম্বর ২০০১। সংগ্রহের তারিখ ২০০৮-০২-০৩।

বহিঃসংযোগ
---------

* Zahira's School - My Story
**ঘণ্টি কলমি** (বৈজ্ঞানিক নাম: *Ipomoea triloba*) হচ্ছে **Convolvulaceae** পরিবারের *Ipomoea* গণের এক প্রকার উদ্ভিদ ।

বিবরণ
-----

এটি এক থেকে তিন মিটার লম্বা এবং দেড় থেকে তিন মিলিমিটার চওড়া হয়। লতাটির পাতার আকৃতি পানপাতার মতো, দৈর্ঘ্য প্রায় ২.৫ সেন্টিমিটার থেকে ৬ সেন্টিমিটার (০.৯৮ থেকে ২.৩৬ ইঞ্চি)। একটি মঞ্জরিতে একাধিক ফুল থাকে। ফুল ফোটে সকালে। দুপুরের আগে পাপড়ি বন্ধ হয়ে যায়। বৃতি পাঁচটি, অসমান, দৈর্ঘ্য ৮ থেকে ১০ মিলিমিটার। দল পাঁচটি, যুক্ত ও ঘণ্টা আকৃতির। দৈর্ঘ্য ২০-২২ মিলিমিটার। বীজের দৈর্ঘ্য তিন মিলিমিটার, মসৃণ। বীজের রং চকলেট বাদামি। ফুল ফোটা শুরু হয় সেপ্টেম্বর মাসে এবং পুষ্পায়ন থাকে ডিসেম্বর অবধি।

চিত্রশালা
---------

* 
*

তথ্যসূত্র
---------

1. ↑  "Ipomoea triloba"। Flora of China। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  দৈনিক প্রথম আলো, মুদ্রিত সংস্করণ, শেষ পাতা, ২৯ মার্চ, ২০১৬ইং

বহিসংযোগ
--------

* Jepson Manual Treatment
* USDA Plants Profile
* GRIN Species Profile
* PIER Species Profile  ওয়েব্যাক মেশিনে আর্কাইভকৃত ২৫ মার্চ ২০১৬ তারিখে
**বাংলাদেশের সংসদ সদস্য** বা **এমপি** হলেন বাংলাদেশের সর্বোচ্চ আইন প্রণয়নকারী প্রতিষ্ঠান জাতীয় সংসদের একজন সদস্য। সাধারণত তিনি জনগণের প্রত্যক্ষ ভোটে নির্বাচিত হয়ে থাকেন। তবে নারীদের জন্য পরোক্ষভাবে সংসদ সদস্য মনোনীত হওয়ার রেওয়াজ প্রচলিত রয়েছে। সংসদ সদস্যকে কখনো কখনো "সাংসদ" হিসাবে অভিহিত করা হয়ে থাকে। সংসদ সদস্যকে ইংরেজিতে 'মেম্বার অব পার্লামেন্ট' (এমপি) বলা হয়। বাংলাদেশে এক কক্ষবিশিষ্ট সংসদীয় স্তর বিরাজমান। এককক্ষ বিশিষ্ট এই আইনসভার সদস্য সংখ্যা ৩৫০; যার মধ্যে ৩০০ জন সংসদ সদস্য জনগণের প্রত্যক্ষ ভোটে নির্বাচিত হয়ে থাকেন এবং অবশিষ্ট ৫০টি আসন নারীদের জন্য সংরক্ষিত। সংরক্ষিত আসনের নারী সদস্যগণ নির্বাচিত ৩০০ সংসদ সদস্যের ভোটে (পরোক্ষ নির্বাচন পদ্ধতিতে) নির্বাচিত হন। সংসদ সদস্যদের মেয়াদকাল ৫ বছর।

নির্বাচনে অংশগ্রহণের যোগ্যতা
----------------------------

বাংলাদেশের সংবিধানের ৬৬ অনুচ্ছেদ অনুযায়ী জাতীয় সংসদের সদস্যতা লাভের জন্য বাংলাদেশের নাগরিক হওয়াসহ বয়সসীমা অবশ্যই ২৫ বছরের উর্ধ্বে হতে হবে। তবে ব্যক্তি যদি দ্বৈত নাগরিকত্ব লাভ করেন, তাহলেও তিনি সংসদ সদস্য হবার যোগ্যতা অর্জন করতে পারবেন না। বাংলাদেশের জাতীয় সংসদে ৩০০ জন সংসদ সদস্য রয়েছেন যারা জনগণের সরাসরি ভোটাধিকার প্রয়োগের মাধ্যমে নির্বাচিত। নারী কোটায় মনোনীত নারী সংসদ সদস্যের সংখ্যা পঞ্চাশ। দলীয় মানদণ্ডে মহিলা সংসদ সদস্যের কোটা নির্ধারিত হয়। একজন ব্যক্তি একাধিক সদস্য পদ লাভ করতে পারবেন না। যদি তিনি একাধিক স্থান থেকে নির্বাচিত হন, তাহলে একটি আসনের সদস্য হিসেবে তিনি থাকবেন। বাকী আসনগুলোয় পরবর্তীতে উপ-নির্বাচন অনুষ্ঠিত হবে।

সংসদে আসন বণ্টন ব্যবস্থা
------------------------

ওয়েস্টমিনিস্টার রীতি অনুযায়ী সংসদের স্পীকারের ডান পাশে সরকারী দলের সদস্যদের জন্য আসন বরাদ্দ করা হয়। বিরোধী দলীয় সংসদ সদস্যদের জন্য আসন বণ্টন করা হয় স্পীকারের বাম পার্শ্বে। সংসদ সদস্য হিসেবে যারা জ্যেষ্ঠ অর্থাৎ আগেও সংসদ সদস্য হিসেবে নির্বাচিত হয়ে সংসদ সদস্যের দায়িত্ব পালন করেছেন তাদের সাধারণত সামনের সারিতে আসন দেয়া হয়। বাংলাদেশের জাতীয় সংসদে প্রত্যেক সংসদ সদস্যের জন্য পৃথক ও নির্ধারিত আসন রয়েছে।

ঢাকার শের-এ-বাংলানগরে অবস্থিত সংসদ ভবনের পেছনের লেক।

সংসদ সদস্যদের দায়িত্ব
----------------------

সংসদ সদস্য নিয়মিতভাবে জাতীয় সংসদের অধিবেশনে যোগ দেবেন এবং জাতীয় সংসদের কার্যবিধি অনুযায়ী স্বীয় দায়িত্ব পালন করবেন। তিনি একনাগাড়ে ৯০ দিন অনুপস্থিত থাকলে তার সদস্যপদ হারাবেন। একজন সংসদ সদস্য আইন প্রণয়নের উদ্দেশ্যে যথাযথ পদ্ধতি অবলম্বনপূর্বক বিল উত্থাপন করতে পারবেন এবং তিনি অন্য কোন সংসদ সদস্য কর্তৃক উত্থাপিত বিলের ওপর ভোট দিতে পরবেন। ১৫ দিনের নোটিশ সাপেক্ষে তিনি জাতীয় সংসদের অধিবেশনে আনুষ্ঠানিকভাবে প্রশ্ন উত্থাপন করতে পারবেন। স্পীকারের অনুমোদনসাপেক্ষে তিনি জনগুরুত্বপূর্ণ বিষয়ে দৃষ্টি আকর্ষণমূলক বক্তব্য প্রদান করতে পারবেন।

কার্যকাল, পদত্যাগ, অভিশংসন
--------------------------

একজন সংসদ সদস্য ৫ বছরের জন্য নির্বাচিত হয়ে থাকেন। নির্বাচিত হওয়ার পর পরই তাকে জাতীয় সংসদের সদস্য হিসাবে শপথ গ্রহণ করতে হয়। পদত্যাগ, মৃত্যু বা অভিশংসনে কারণে সদস্যপদ শূন্য হলে উপ-নির্বাচনের মাধ্যমে তা পূরণের রেওয়াজ আছে। কার্যকালে তিনি নিজ দল থেকে পদত্যাগ করলে সদস্যপদ হারাবেন। এছাড়া তিনি স্বীয় দল কর্তৃক উত্থাপিত বিলের বিরূদ্ধে ভোট দিলেও সদস্যপদ হারাবেন।

পদমর্যাদা
---------

বাংলাদেশের পদমর্যাদা ক্রম অনুযায়ী সংসদ সদস্যদের পদমর্যাদা ১২ নম্বরে অবস্থিত।

তথ্যসূত্র
---------

1. ↑  "Bangladesh Constitution" (পিডিএফ)। Parliament of Bangladesh। সংগ্রহের তারিখ ১২ এপ্রিল ২০১১।

বহিঃসংযোগ
---------
**প্রহ্লাদ কুমার শেঠি** হলেন একজন ভারতীয় চিকিৎসক, চিকিৎসা লেখক এবং স্যার গঙ্গা রাম হাসপাতাল, নয়াদিল্লির স্নায়ুবিজ্ঞান বিভাগের চেয়ারম্যান।  তিনি *ব্রেইন কেয়ার ফাউন্ডেশনের* প্রতিষ্ঠাতা, একটি দিল্লি-ভিত্তিক ট্রাস্ট, যা তথ্য প্রচারের মাধ্যমে মস্তিষ্কের রোগ সম্পর্কে সম্প্রদায়ে সচেতনতা ছড়ায়।  এবং স্নায়ুবিজ্ঞান এবং অন্যান্য চিকিৎসা বিষয়ক  বিভিন্ন প্রকাশনার লেখক।  তিনি *মেডিকেল সেকেন্ড অপিনিওন, আ পেশেন্ট'স পারস্পেক্টিভ অন হাউ, হয়েন অ্যান্ড হোয়াই আ সেকেন্ড অপিনিওন ইস নেসেসারি ইন মেডিকেল ম্যাটার্স* বইটির লেখক। ভারতীয় সশস্ত্র বাহিনীতে তার সেবার জন্য তিনি বিশিষ্ট সেবা পদকের প্রাপক। ভারত সরকার তাকে ২০০২ সালে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে।

তথ্যসূত্র
---------

1. ↑  "Dr. P. K. Sethi : - President"। Brain Care Foundation। ২০১৫। সংগ্রহের তারিখ নভেম্বর ১২, ২০১৫।
2. ↑  "Our Mission"। Brain Care Foundation। ২০১৫। সংগ্রহের তারিখ নভেম্বর ১২, ২০১৫।
3. ↑  "Publications authored by Prahlad K Sethi"। Pubfacts। ২০১৫। সংগ্রহের তারিখ নভেম্বর ১২, ২০১৫।
4. ↑  "Publications"। New York University। ২০১৫। সংগ্রহের তারিখ নভেম্বর ১২, ২০১৫।
5. ↑  "Padma Awards" (পিডিএফ)। Ministry of Home Affairs, Government of India। ২০১৫। সংগ্রহের তারিখ জুলাই ২১, ২০১৫।
টেমপ্লেট:Padma Shri Award Recipients in Medicine
**বিদেশী সংবাদমাধ্যমে বাংলাদেশের মুক্তিযুদ্ধ** গুরুত্বের সঙ্গে প্রতিফলিত হয়েছিল। ১৯৭১ সালের ২৫ মার্চ মধ্যরাত্রে পাকিস্তানি সেনাবাহিনীর 'অপারেশন সার্চলাইট' থেকে শুরু করে ১৬ ডিসেম্বর তারিখে যৌথবাহিনীর কাছে পাকিস্তানের সামরিক বাহিনীর আত্মসমর্পণের খবর বিশ্বব্যাপাী রেডিও, টেলিভিশন ও মুদ্রিত সংবাদপত্রে ব্যাপকভাবে প্রচারিত হয়েছিল।

প্রকাশিত সংবাদের শ্রেণীবিন্যাস
------------------------------

বিদেশী সংবাদমাধ্যমে বাংলাদেশের মুক্তিযুদ্ধের খবরসমূহ কয়েকটি বিষয়ে ভাগ করা হয়েছে। এগুলি হলো: 

* ক. পূর্ব পাকিস্তানে পাকিস্তান সেনাবাহিনীর হত্যা ও ধ্বংসযজ্ঞ;
* খ. ভারতে আশ্রয়গ্রণকারী লক্ষ লক্ষ মানুষের দুরবস্থা ও ত্রাণ কার্যক্রম।
* গ. পূর্ব পাকিস্তানের নির্যাতিত মানুষদের ব্যাপারে অন্যান্য দেশের জনগণ, সরকার ও প্রতিষ্ঠানের ভূমিকা।
* ঘ. পূর্ব পাকিস্তানে সংঘটিত ঘটনাবলি সম্পর্কে পাকিস্তানি কর্তৃপক্ষ বিশেষ করে প্রেসিডেন্ট ইয়াহিয়া খানের বক্তব্য।
* ঙ. পাকিস্তানের কর্মকাণ্ডে মার্কিন যুক্তরাষ্ট্র, ব্রিটেন ও চীনের সমর্থন ও সহায়তা।
* চ. পাকিস্তানের কারাগারে আটক শেখ মুজিবুর রহমানের বিচার প্রক্রিয়া।
* ছ. ভারতের সমর্থন ও সহযোগিতা।
* ঞ. প্রবাসী বাংলাদেশ সরকারের কার্যক্রম।

গণহত্যা
-------

ভারতে শরণার্থী
--------------

বৈদেশিক সমর্থন ও বিরোধীতা
-------------------------

পাকিস্তানি কর্তৃপক্ষের বক্তব্য ও ক্রিয়াকাণ্ড
---------------------------------------------

পাকিস্তানের প্রতি সহায়তা
-------------------------

ভারতের সমর্থন ও সহযোগিতা
------------------------

বাংলাদেশ সরকারের কার্যক্রম
--------------------------

শেখ মুজিবুর রহমানের বিচার
-------------------------

রেডিও ও টেলিভিশন
----------------

### বিবিসি বাংলাবিভাগের ভূমিকা

ফটো
---

সাংবাদিকদের সাহসিকতা
--------------------

বিদেশী মাধ্যমের সীমাবদ্ধতা
--------------------------

বইপত্র ও প্রকাশনা
-----------------

তথ্যসূত্র
---------

1. ↑  বিদেশি সংবাদ মাধ্যমে মুক্তিযুদ্ধ
অন্য ব্যবহারের জন্য আব্দুল মান্নান দেখুন।**আব্দুল মান্নান** (১ জানুয়ারি ১৯৩২ – ৩০ এপ্রিল ২০০৭) একজন বাংলাদেশী একাডেমিক। তিনি ঢাকা বিশ্ববিদ্যালয়ের ১৯তম উপাচার্য হিসেবে দায়িত্ব পালন করেছেন।

জন্ম
----

আব্দুল মান্নান ১ জানুয়ারি, ১৯৩২ সালে তৎকালীন বেঙ্গল প্রেসিডেন্সি, ব্রিটিশ ইন্ডিয়ার নরসিংদীর একটি গ্রামে জন্মগ্রহণ করেন। গ্রমের নাম সৈয়দপুর, যা মনোহারদি উপজেলার অধীনে অবস্থিত।

শিক্ষা ও কর্মজীবন
-----------------

আব্দুল মান্নান ১৯৫৫ সালে ঢাকা বিশ্ববিদ্যালয়ে ভর্তি হন। তিনি বায়োকেমিস্ট্রি বিভাগ নিয়ে মাস্টার্স ডিগ্রী অর্জন করেন।

### কর্মজীবন

১৯৬১ সালে আব্দুল মান্নান বায়োকেমিস্ট্রি বিভাগে প্রভাষক পদে যোগদান করেন। এরপর ১৯৮৩ সালে ফার্মেসী বিভাগে বদলি হন।

অধ্যাপক এম. শামসুল হকের পরে আব্দুল মান্নান ঢাকা বিশ্ববিদ্যালয়ের উপাচার্য হিসেবে নিয়োগ লাভ করেন। তিনি ১৯৮৬ সালের ১২ জানুয়ারি থেকে ১৯৯০ সালের ২২ মার্চ মাস পর্যন্ত ঢাকা বিশ্ববিদ্যালয়ের ভাইস-চ্যান্সেলর হিসেবে দায়িত্ব পালন করেছেন। তার উত্তরসূরী হলেন অধ্যাপক মোহাম্মদ মনিরুজ্জামান মিঞা।

পরিবার
------

আব্দুল মান্নান ৪ পুত্র ও ২ কন্যা সন্তানের জনক।

মৃত্যু
------

আব্দুল মান্নান ২০০৭ সালের ৩০শে এপ্রিল ঢাকায় মৃত্যুবরণ করেন। তার জানাযার নামায পরদিন ঢাকা বিশ্ববিদ্যালয় জামে মসজিদে আসরের নামাযের পর অনুষ্ঠিত হয়। এরপর তাকে নরসিংদীর পারিবারিক গোরস্থানে দাফন করা হয়।

|
|  |
|
| পূর্বসূরী:**এম. শামসুল হক** | **ঢাকা বিশ্ববিদ্যালয়ের উপাচার্য**{{{বছর}}} | উত্তরসূরী:**অধ্যাপক মোহাম্মদ মনিরুজ্জামান মিঞা** |
|

আরো দেখুন
---------

* ঢাকা বিশ্ববিদ্যালয়ের প্রাক্তন শিক্ষার্থী ও শিক্ষকদের তালিকা
* ঢাকা বিশ্ববিদ্যালয়ের উপাচার্যের তালিকা

তথ্যসূত্র
---------

1. 1 2 3  "Prof Mannan passes away"। *The Daily Star*। ১ মে ২০০৭। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৮ জুলাই ২০১৬।
2. ↑  "OFFICE & ADMINISTRATION"। University of Dhaka। সংগ্রহের তারিখ ২৮ জুলাই ২০১৬।
***রক্তনদীর ধারা*** ১৯৯৪ সালের ভারতের একটি বাংলা একশনধর্মী চলচ্চিত্র। ছবিটির পরিচালক রাম মুখোপাধ্যায় এবং সুরকার বাপ্পী লাহিড়ী।

কাহিনী
------

পুলিশ অফিসার রুপেন রায় আন্দামানের কুখ্যাত অপরাধী জগা গুন্ডাকে গ্রেপ্তার করে। জগা গুন্ডা জেল থেকে পালিয়ে রুপেন রায়ের পরিবার ও রুপেনকে খুন করে। কিন্তু রুপেন মারা যায়নি। তার ছেলে একটি খৃষ্টান অনাথ আশ্রমে মানুষ হয়। জগা খুন করে মামলার রায়দানকারি জজ ও সাক্ষীকেও। তারপর সে আন্দামান থেকে কলকাতায় এসে প্লাস্টিক সার্জারি করে চেহারা ও নাম পালটে আবার আন্দামান ফিরে যায় এবং সন্ত্রাসবাদী দল তৈরী করে। নিহত জজ, সাক্ষী আর রুপেনের ছেলেরা বড় হয়ে প্রতিশোধ নেয় এই ঘটনার ও হত্যা করে জগা গুন্ডাকে।

অভিনয়
------

* প্রসেনজিত চট্টোপাধ্যায়
* দেবশ্রী রায়
* চিরঞ্জিত
* চিন্ময় রায়
* সব্যসাচী চক্রবর্তী
* দুলাল লাহিড়ী
* অনামিকা সাহা
* নির্মল কুমার
* সৌমিত্র বন্দ্যোপাধ্যায়
* দেবরাজ রায়

তথ্যসূত্র
---------

1. ↑  desk, ABP Ananda, Web (২০১৭-১০-২২)। "মারা গেলেন রানি মুখোপাধ্যায়ের বাবা"। *bengali.abplive.com* (ইংরেজি ভাষায়)। সংগ্রহের তারিখ ২০২০-০৪-১০।
2. ↑  "Raktanadir Dhara"।
**মেরলিন জি. বাটলার** হলেন একজন মার্কিন চিকিৎসা বিজ্ঞানী এবং কানসাস মেডিক্যাল সেন্টারের মনোরোগবিদ্যা ও আচরণগত বিজ্ঞান এবং শিশুরোগ-চিকিৎসা বিভাগের অধ্যাপক।  তিনি ক্লিনিকাল জেনেটিক্স এবং ক্লিনিকাল সাইটোজেনেটিক্সে বোর্ড-প্রত্যয়িত এবং ১৯৯৩ সালে আমেরিকান কলেজ অফ মেডিকেল জেনেটিক্স অ্যান্ড জিনোমিক্সের একজন প্রতিষ্ঠাতা ফেলো হিসাবে অন্তর্ভুক্ত হন।  পিয়ার-রিভিউ জার্নালে তার ৫০০ টিরও বেশি প্রকাশনা রয়েছে।

প্রারম্ভিক জীবন ও গবেষণা
------------------------

মের্লিন জি বাটলার ১৯৫২ সালে নেব্রাস্কার বালুচরে জন্মগ্রহণ করেন। স্টুয়ার্ট, নেব্রাস্কা থেকে হাই স্কুল পাশ করার পর, তিনি নেব্রাস্কার চ্যাড্রন স্টেট কলেজে যোগদান করেন, যেখানে তিনি জীববিজ্ঞান অধ্যয়ন করেন এবং ১৯৭৪ সালে শিক্ষায় স্নাতক এবং ১৯৭৫ সালে জীববিদ্যা-প্রি-মেডিসিন মেজর সহ বিজ্ঞানে স্নাতক হন। বাটলার ১৯৭৮ সালে নেব্রাস্কা বিশ্ববিদ্যালয় থেকে তার এমডি এবং ইন্ডিয়ানা বিশ্ববিদ্যালয় থেকে ১৯৮৪ সালে মেডিকেল জেনেটিক্সে পিএইডি করেন। ১৯৮০ এবং ১৯৮৪-এর মধ্যে, তিনি ইন্ডিয়ানাতে মেডিকেল জেনেটিক্স-এ আমেরিকান বোর্ড অফ মেডিক্যাল জেনেটিক্স-অনুমোদিত ফেলোশিপ সম্পন্ন করেন এবং ১৯৮৪ সালে আমেরিকান বোর্ড অফ মেডিক্যাল জেনেটিক্স-এর একজন ডিপ্লোমেট মনোনীত হন।

তথ্যসূত্র
---------

1. ↑  "Merlin Butler"। *www.kumc.edu* (ইংরেজি ভাষায়)। সংগ্রহের তারিখ ২০২৩-০৯-২১।
2. 1 2  "Pioneering geneticist Merlin G. Butler, M.D. Ph.D. keeps pushing the boundaries of science"। *www.kumc.edu* (ইংরেজি ভাষায়)। সংগ্রহের তারিখ ২০২৩-০৯-২১।
3. ↑  "Scopus preview - Scopus - Search for an author profile"। *www.scopus.com*। সংগ্রহের তারিখ ২০২৩-০৯-২১।
4. ↑  College, Chadron State। "Dr. Merlin G. & Ranae Butler Endowment for Life Sc"। *www.csc.edu* (ইংরেজি ভাষায়)। সংগ্রহের তারিখ ২০২৩-০৯-২১।
5. ↑  "Merlin G. Butler, M.D. Ph.D." (ইংরেজি ভাষায়)। সংগ্রহের তারিখ ২০২৩-০৯-২১।
**উইলিয়াম পিটার ক্যাসেলি** (জন্ম ২১ নভেম্বর, ১৯৩১) একজন মার্কিন চিকিৎসক, মহামারী বিশেষজ্ঞ এবং ফ্রেমিংহাম হার্ট স্টাডির প্রাক্তন পরিচালক।

ক্যাসেলি নিউ ইয়র্ক সিটিতে জন্মগ্রহণ করেন।  তিনি ১৯৫৩ সালে ইয়েল কলেজ থেকে প্রাণীবিদ্যায় বিএস (স্নাতক) ডিগ্রী অর্জন করেন এবং ১৯৫৯ সালে ইউনিভার্সিটি ক্যাথলিক ডি লুভেন থেকে এমডি সম্পন্ন করেন। 

ক্যাসেলি ১৯৫৯ সালে কিংস কাউন্টি হাসপাতাল সেন্টারে তার ইন্টার্নশিপ সম্পন্ন করেন।  তিনি হার্ভার্ড মেডিকেল স্কুলের প্রতিষেধক ঔষধ বিভাগে ডেভিড রুটস্টেইনের সাথে পোস্ট-ডক্টরাল ফেলোশিপ করেন। তিনি ১৯৬৫ সালে ফ্রেমিংহাম হার্ট স্টাডিতে যোগ দেন  তিনি ফ্রেমিংহাম হার্ট স্টাডিতে ১৯৭৯-১৯৯৫ সাল পর্যন্ত পরিচালক ছিলেন।    তিনি ফ্রেমিংহাম হার্ট স্টাডির তথ্যকে তার নিজের জীবন বাঁচানোর জন্য (কোলেস্টেরলের মাত্রা কমানোর) কৃতিত্ব দিয়েছেন। 

তিনি ফ্রেমিংহাম কার্ডিওভাসকুলার ইনস্টিটিউট প্রতিষ্ঠা করেন, যার চিকিৎসা পরিচালক তিনিই ছিলেন।   ক্যাসেলি হার্ভার্ড মেডিক্যাল স্কুল, বোস্টন ইউনিভার্সিটি স্কুল অফ মেডিসিন এবং ইউনিভার্সিটি অফ ম্যাসাচুসেটস মেডিক্যাল স্কুলে মহামারীবিদ্যা এবং অ্যাথেরোস্ক্লেরোটিক হৃদরোগ প্রতিরোধের বিষয়ে শিক্ষা দিয়েছেন।  তিনি হৃদরোগের ঝুঁকি কমাতে স্যাচুরেটেড ফ্যাট কম খাবারের পক্ষে। 

তিনি মার্জোরি আইরিন ফিশকে বিয়ে করেছিলেন, তাদের বেশ কয়েকটি সন্তান রয়েছে।

তথ্যসূত্র
---------

1. 1 2 3 4 5  Castelli, W. P. (২০০৪)। "William Peter Castelli, MD: A conversation with the Editor": 609–622। ডিওআই:10.1016/j.amjcard.2004.05.025। পিএমআইডি 15342292।
2. 1 2 3  "William P. Castelli, MD". umc.edu. Retrieved 3 November 2023.
3. ↑  Mahmood SS, Levy D, Vasan RS, Wang TJ. (২০১৪)। "The Framingham Heart Study and the Epidemiology of Cardiovascular Diseases: A Historical Perspective": 999–1008। ডিওআই:10.1016/S0140-6736(13)61752-3। পিএমআইডি 24084292। পিএমসি 4159698 অবাধে প্রবেশযোগ্য। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
4. ↑  "Deep in the Heart Of Framingham". washingtonpost.com. Retrieved 3 November 2023.
5. 1 2  "Eating Well: A Heart Expert's Rx for the Nation". nytimes.com. Retrieved 3 November 2023.
6. ↑  "Health Sleuths Assess Homocysteine as Culprit". archive.nytimes.com. Retrieved 3 November 2023.
"আবাশা" (জর্জিয়ান: აბაშა) পশ্চিম জর্জিয়ার একটি শহর যার জনসংখ্যা প্রায় ৪,৯৪১। এটি সমুদ্রপৃষ্ঠ থেকে ২৩ মিটার উপরে আবাশা এবং নোঘেলা নদীর মধ্যে অবস্থিত এবং তিবিলিসি শহর থেকে পশ্চিমে প্রায় ২৮৩ কিমি (১৭৬ মাইল) দূরে অবস্থিত। আবাশা ১৯৬৪ সালে একটি শহরের মর্যাদা অর্জন করে এবং এবং বর্তমানে সামগ্রেলো-জেমো সাভেনেতি অঞ্চলের মধ্যে আবাশা পৌরসভার একটি প্রশাসনিক কেন্দ্র হিসাবে কাজ করে। চকন্দিদির জর্জিয়ান অর্থোডক্স এপার্চির (চার্চ) সদর দপ্তরও আবাশাতে অবস্থিত।

ইতিহাস
------

আবাশার আধুনিক ইতিহাস মূলত ১৯৭০-এর দশকে একটি অনুরণিত সোভিয়েত যুগের অর্থনৈতিক পরীক্ষার সাথে জড়িত যা জর্জিয়ান কমিউনিস্ট পার্টির প্রধান এডুয়ার্ড শেভার্ডনাদজে দ্বারা প্রবর্তিত হয়। ১৯৭১ সালে, শেভার্ডনাদজে কোলখোজসহ সমস্ত আঞ্চলিক কৃষি প্রতিষ্ঠানকে একটি একক ব্যবস্থাপনা সমিতিতে একত্রীভুক্ত করেন। একই সময়ে, যারা কৃষিকাজ করেছেন তারা এর ভাল ফল পেয়েছেন এবং আর্থিক স্বাছন্দ্য লাভ করেন। এই পদক্ষেপটি স্থানীয় উদ্যোগ এবং সমন্বয়কে সহজতর করেছে এবং পূর্বে অত্যন্ত দরিদ্র আবশা জেলাতে কৃষি উৎপাদনে দ্রুত বৃদ্ধির দিকে পরিচালিত করেছে। লেনিনের পর এটি সোভিয়েত ইউনিয়নের প্রথম ব্যক্তিগত উদ্যোগ ছিল। ১৯৮০ এর দশকের শুরুর দিকে, "আবাশা গবেষণা" জর্জিয়ার অন্যান্য অঞ্চলে অনেক সাফল্যের সাথে সম্প্রসারিত হয়েছিল।

নাম
---

আরবি থেকে "আবাশা" শব্দটি এসেছে। একটি কিংবদন্তি অনুসারে, আরবরা এখানকার নদীটি পার হতে চেয়েছিল, কিন্তু এটি স্ফীত হয়ে যাওয়ায় এবং তারা একে অপরকে "আবা-শা" অর্থাৎ "পশ্চাদপসরণ কর বা ফিরে আস" বলে চিৎকার করতে থাকে। জুয়ানশের স্মৃতিকথা অনুসারে, ৮ম শতাব্দীতে সম্রাট দ্বিতীয় মারওয়ানের সেনাবাহিনীর ইথিওপিয়ান বংশোদ্ভূত ২৩,০০০ আবিসিনিয়ান পদাতিক সৈন্য একটি নদীতে এবং ৩৫,০০০ ঘোড়া অন্য আরেকটি নদীতে ডুবে যায়। সেই কারণে ঐ একটি নদীর নাম হয় আবাশা এবং অন্যটির নাম হয় তসখেনিস্তকালি।

আবাশার বিখ্যাত ব্যক্তিরা
------------------------

জর্জিয়ান অনেক বিখ্যাত মানুষের জন্ম এই শহরে। কনস্ট্যান্টাইন গামসাখুরদিয়া (১৮৯৩-১৯৭৫) যিনি একজন বিখ্যাত জর্জিয়ান লেখক ছিলেন, এই আবাশা শহরেই তিনি জন্মগ্রহণ করেন। এছাড়াও এই শহরের বাসিন্দাদের মধ্যে অন্যতম ছিলেন আকাকি খোশতারিয়া (১৮৭৩-১৯৩২) যিনি একজন জর্জিয়ান উদ্যোক্তা এবং সমাজসেবী ছিলেন। আবাশা শহরে জন্মগ্রহণ করা আরেকজন বিখ্যাত ব্যক্তির নাম রেভাজ নাদারেশভিলি । ১৯৯১ সালে জন্ম এই বিখ্যাত ক্রীড়াবিদ ২০১৭ সালে অনুষ্ঠিত বিশ্ব কুস্তি চ্যাম্পিয়নশিপে ব্রোঞ্জ পদক জিতেছেন।

তথ্যসূত্র
---------

1. ↑  টেমপ্লেট:জর্জিয়ান আদমশুমারি ২০১৪
**আবদুল্লাহ ইবনে মুসলিম ইবনে আকিল**(**আরবি:**عبد اللہ بن مسلم بن عقیل) কারবালার অন্যতম শহীদ ছিলেন। তাঁর পিতা ছিলেন মুসলিম ইবনে আকিল; আলী বিন আবি তালিবের ভাই আকিল ইবনে আবু তালিব, অর্থাৎ হুসাইন ইবনে আলীর চাচাত ভাই।

কথিত আছে যে, তিনিই প্রথম ব্যক্তি ছিলেন যিনি আশুরার দিনে মহানবী(সা.)এর পরিবার থেকে শহীদ হয়েছিলেন।

বংশ
---

**বংশধরা:** আবদুল্লাহ ইবনে মুসলিম ইবনে আকিল ইবনে আবু তালিব ইবনে আবদুল মুত্তালিব ইবনে হাশিম।

**মাতা:** রুকাইয়াহ বিনতে আলী বিন আবি তালিব

কারবালায়
---------

ইবনে আ’সাম আল-কুফির পাশাপাশি আল-খুয়ারিজমি বর্ণনা করেন যে, আবদুল্লাহ ইবনে মুসলিমই সর্বপ্রথম শত্রুর সাথে লড়াই করার জন্য আবু তালিবের পরিবার যুদ্ধের জন্য বের হয়েছিলেন।

ইবনে শাহার আশুব বর্ণনা করেন, "আব্দুল্লাহ ইবনে মুসলিম তিন বার আক্রমণ করে আটানব্বই জন দুশমনকে হত্যা করেন তারপর আমর ইবনে সাবিহ আস-সাইদাবি এবং আসাদ ইবনে মালিকের হাতে শহীদ হোন।"

আল-বালাযারী বলেছেন: "আমর ইবনে সাবিহ আস-সাইদাবী আবদুল্লাহ ইবনে মুসলিম ইবনে আকিলকে একটি তীর নিক্ষেপ করে তাকে তার ঘোড়া থেকে নামিয়ে দিয়েছিল এবং লোকদের তাকে হত্যা করতে বলে এবং লোকেরা তাকে হত্যা করে এবং সে বলে, আমি হুসাইনের পরিবারের একজনকে তীর দিয়ে আঘাত করে ঘোড়া থেকে নামিয়েছি, এই তীর তাঁর কপালে হাতসহ পেরেকের মতো সংযুক্ত হয়ে যায়।" 

সামাবী বলেছেন: "তিনি আলী ইবনুল হুসাইনের পরে শহীদ হয়েছিলেন। আবু মাখনাফ এবং আল- মাদায়েনিও এই কথা বলেন এবং আবুল ফারাজ এর বিপরীতে বলেছেন।" 

ত্ববরী তার ইতিহাস গ্রন্থে হামিদ ইবনে মুসলিম আল-আযদি থেকে বর্ণনা করেন,

"আমর আবদুল্লাহকে লক্ষ্য করে একটি তীর নিক্ষেপ করলে তিনি তীর থেকে বাঁচতে কপালে হাত রেখেছিলেন তীর পেরেকের মতো তার হাতসহ কপালে গিয়ে আটকে যায়। তারপর আরেকটি তীর তার বুকে বিদ্ধ হলে তিনি পরে যান।"

মৃত্যু
------

১০ মুহাররম ৬১ হিজরী/১০ অক্টোবর ৬৮০ খ্রিস্টাব্দে তিনি কারবালা যুদ্ধে শাহাদাত লাভ করেন।

আরও দেখুন
---------

* কারবালার শহীদদের তালিকা

তথ্যসূত্র
---------

1. ↑  عبد اللہ بن مسلم بن عقيل  ওয়েব্যাক মেশিনে আর্কাইভকৃত ২৩ সেপ্টেম্বর ২০১৫ তারিখে موسوعة عاشوراء
2. ↑  السماوي، إبصار العين في أنصار الحسين (ع)، ص...
3. 1 2  محمدي الري شهري، موسوعة الإمام الحسين (ع)، ص160 -161.
4. ↑  مع الركب الحسيني، ج4، ص 367.
5. 1 2  مع الركب الحسيني، ج4، ص 368.
6. 1 2  إبصار العين للسماوي نقلاً عن تاريخ الطبري، ج4، ص341؛ المفيد، الإرشاد، جلد2، ص107.
**আবিদা সুলতানা** বাংলাদেশের অন্যতম কণ্ঠশিল্পী । তিনি আধুনিক গান এবং চলচ্চিত্র প্লেব্যাক এর জন্য বিখ্যাত।

প্রাথমিক জীবন
-------------

বাংলাদেশের পঞ্চগড় জেলার একটি সাংষ্কৃতিকমনা পরিবারে আবিদার জন্ম। সাংষ্কৃতিকমনা পরিবার হওয়ায় শৈশব থেকেই আবিদা গান, নাটক, নাচসহ বিভিন্ন সাংস্কৃতিক কর্মকান্ডের সাথে জড়িত ছিল। ছোটবেলায় গানের চেয়েও নাচের প্রতি আবিদার বেশি ঝোঁক ছিল। আবিদা সুলতানা বাবু রাম গোপাল মহন্ত, ওস্তাদ ফুল মোহাম্মদ, আক্তার সাদমানি, বারীন মজুমদার, ওস্তাদ নারু এবং ওস্তাদ সগীরউদ্দীন খান থেকে গানের তালিম নিয়েছেন। আবিদার সঙ্গীত জীবনে এই প্রখ্যাত ওস্তাদদের প্রভাব বিশেষভাবে লক্ষ করা যায়।

কর্মজীবন
--------

রবীন্দ্র সঙ্গীত এবং নজরুল সঙ্গীত এই দুইটির উপর আবিদা তালিম নিলেও আধুনিক গানেই তিনি বেশি মনোযোগী। পূর্ব পাকিস্তানের একটি সঙ্গীত প্রতিযোগিতায় (পরবর্তীতে তা ফুলকড়িঁ নামে বেশি পরিচিতি লাভ করে) বিজয়ী হন। ১৯৬৮ সালে বাংলাদেশ টেলিভিশন এবং বাংলাদেশ বেতার এর সঙ্গীত শিল্পী হিসেবে তালিকাভুক্ত হন। তখন থেকেই তিনি এই দুই মাধ্যমে নিয়মিত গান পরিবেশন করে আসছেন। ১৯৭৪ সালে তিনি চলচিত্রে সর্বপ্রথম প্লেব্যাক করেন। এই পর্যন্ত আবিদা ৪৫০ টির বেশি চলচিত্রের গানে কন্ঠ দিয়েছেন।

সংসার জীবন
----------

আবিদা ১৯৭৪ সালে বাংলাদেশের আরেক সঙ্গীত কিংবদন্তি শিল্পী রফিকুল আলমের প্রেমে পড়েন। ১৯৭৫ সালে তারা বিবাহ বন্ধনে আবদ্ধ হন। তাদের একটি পুত্র সন্তান রয়েছে। এছাড়াও তিনি সঙ্গীত পরিচালক শওকত আলী ইমন এর বড় বোন।

আবিদা সুলতানা রচিত কিছু গানের তালিকা
------------------------------------

* একটা দোলনা যদি
* বিমূর্ত এই রাত্রি আমার
* হৃদয়ের অচেনা দুটি নদী
* হারজিৎ চিরদিন থাকবেই
* হাতে থাক দুটি হাত
* মধু চন্দ্রীমার এই রাত
* আমাদের দেশটা স্বপ্ন পুরী
* একি বাঁধনে বল
* আমি সাত সাগর পাড়ি দিয়ে
* রঙীলা পাখিরে
* আমি জ্যোতিষীর কাছে যাব

তথ্যসূত্র
---------

1. ↑  "Abida Sultana on Gtv's biography programme"। Maynal Hossain Chowdhur। daily-sun। [*স্থায়ীভাবে অকার্যকর সংযোগ*]
2. ↑  "কণ্ঠশিল্পী জনাবা আবিদা সুলতানা গীত গানের তালিকা"। *www.priyo.com*। ১০ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৩ জানুয়ারি ২০১৫।

বহিঃসংযোগ
---------
**আবিস্পা ফুকুওকা** (ইংরেজি: Avispa Fukuoka, জাপানি: アビスパ福岡) হচ্ছে ফুকুওকা ভিত্তিক একটি জাপানি পেশাদার ফুটবল ক্লাব। এই ক্লাবটি বর্তমানে জাপানের শীর্ষ স্তরের ফুটবল লিগ জে১ লিগে প্রতিযোগিতা করে। এই ক্লাবটি ১৯৮২ সালে **চুও বোহান** নামে প্রতিষ্ঠিত হয়েছে। আবিস্পা ফুকুওকা তাদের সকল হোম ম্যাচ ফুকুওকাের বেস্ট ডেনকি স্টেডিয়ামে আয়োজন করে থাকে; যার ধারণক্ষমতা হচ্ছে ২২,৫৬৩। বর্তমানে এই ক্লাবের ম্যানেজারের দায়িত্ব পালন করছেন জাপানি সাবেক ফুটবল খেলোয়াড় শিগেতোশি হাসেবে। জাপানি মধ্যমাঠের খেলোয়াড় হিসাশি জোগো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আবিস্পা ফুকুওকা এপর্যন্ত ৩টি শিরোপা জয়লাভ করেছে; যার মধ্যে ১টি জে২ লিগ শিরোপা রয়েছে। হিসাশি জোগো, জুন সুজুকি, ইয়ুসুকে তানাকা, দাইসুকে ইশিজু এবং আলেক্সের মতো খেলোয়াড়গণ আবিস্পা ফুকুওকাের জার্সি গায়ে মাঠ কাঁপিয়েছেন।

ইতিহাস
------

এই ক্লাবটি ১৯৮২ সালে শিজুওকার ফুজেইদার নিরাপত্তা সংস্থা চুও বোহানের শ্রমিকদের সমন্বয়ে *চুও বোহান ফুটবল ক্লাব* হিসেবে প্রতিষ্ঠিত হয়েছিল। তারা ১৯৯১ সালে জাপান সকার লিগের ২য় বিভাগে উত্তীর্ণ হয়েছিল। তারা ১৯৯২ সালে সদ্য প্রতিষ্ঠিত জাপান ফুটবল লিগের ২য় বিভাগে অংশগ্রহণ করেছিল এবং ১৯৯৩ সালে ১ম বিভাগে উত্তীর্ণ হয়েছিল। তারা জে.লিগ সদস্য হওয়ার উদ্দেশ্যে তাদের নাম পরিবর্তন করে *ফুজেইদা ব্লাক্স* করেছিল। তবে, জে.লিগের প্রয়োজনীয়তা পূরণকারী স্টেডিয়াম না থাকায় এবং হুবিলো ইওয়াতা এবং শিমিজু এস-পালসের স্থানীয় প্রতিযোগিতার সাথে, শিজুওকা প্রশাসনিক অঞ্চলের ফুটবল ভক্তরা ইতোমধ্যে সম্পৃক্ত বলে বিবেচিত হয়েছিল। এর ফলশ্রুতিতে, ১৯৯৪ সালে তারা ফুকুওকায় স্থানান্তরিত হওয়ার সিদ্ধান্ত নিয়েছিল, যেখানে তাদের সম্প্রদায়টি জে লিগের ক্লাব করতে আগ্রহী ছিল। তারা তাদের নতুন নাম *ফুকুওকা ব্লাক্স* গ্রহণ করে জে.লিগের সহযোগী সদস্য হয়েছিল।

তথ্যসূত্র
---------

1. ↑  "Avispa Fukuoka 2021 Squad"। *Avispa Fukuoka* (জাপানি ভাষায়)। সংগ্রহের তারিখ ফেব্রুয়ারি ৯, ২০২১।
2. ↑  "আবিস্পা ফুকুওকা"। *ট্রান্সফারমার্কেট*। সংগ্রহের তারিখ ৮ মে ২০২১।
3. ↑  "Team Data: Kashima Antlers"। *wldcup*। ৭ মে ২০০৭ তারিখে মূল থেকে আর্কাইভ করা। সংগ্রহের তারিখ ৮ মে ২০২১।

বহিঃসংযোগ
---------

* প্রাতিষ্ঠানিক ওয়েবসাইট (জাপানি)
Antonine Wallএর পথ, বার হিলে, আধুনিক স্কটল্যান্ডে সীমান্তে অবস্থিত রোমান আমলের একমাত্র বৃহৎ একক স্থাপত্য
**স্কটল্যান্ডের রোমান আমলের স্থাপত্য** বলতে আধুনিক স্কটল্যান্ডের সীমানায় রোমান আমলে নির্মীত স্থাপত্য সমূহকে বুঝায়। রোমানরা খ্রীস্টপূর্ব প্রথম শতাব্দীতে উত্তর বৃটেনে আগমন করে এবং খ্রীস্টিয় পঞ্চম শতাব্দী পর্যন্ত সেখানে অবস্থান করে। যদিও টলেমি উল্লেখ করেন যে উত্তর রোমান সম্রাজ্যের প্রদেশ ব্রিটেনিয়ার সেলিডনিয়াতে ১৯টি শহর ছিল। যদিও সেখানে নগরী ছিল বলে কোন প্রমাণ পাওয়া যায়নি। সম্ভবত এগুলো ছিল হিলফোর্ড। এই স্থানে ১০০০ এরও বেশি এধরনের কেল্লার অস্তিত্ব পাওয়া যায়, এর বেশীরভাই ক্লাইড নদীতট থেকে নিচে তৈরী করা হয়েছিল, কিন্তু এর অধিকাংশ দুর্গই রোমানসৈন্যরা পরিত্যাক্ত করে। সেখানে কিছু প্রস্তর নির্মিত হুইল হাউজ আর ভূগর্ভস্থ সাউটেরিয়ানের অস্তিত্বও ছিল।
৭১ খ্রিষ্টাব্দের পর থেকে রোমানরা বর্তমান স্কটল্যান্ডে সামরিক অভিযান শুরু করে। ট্রিমনটিয়াসের মত তারা সেখানে দুর্গ নির্মাণ করে যা উত্তরের টয় নদী পর্যন্ত বিস্তৃত ছিল। খ্রীস্টিয় প্রথম শতাব্দির মধ্যেই তারা সেসব দুর্গগুলো শীগ্রই তারা পরিত্যাগ করে এবং দক্ষিণের উঁচু এলাকা দখলের জন্য সেখানে স্থাপনা নির্মাণ শুরু করে।